Օտեմ դե Ֆորեստ

**Օտեմ դե Ֆորեստ** (,)՝ ամերիկացի նկարիչ։ 
2008 թվականից սկսած՝ նրա ստեղծագործությունները գտնվում են խոշոր լրատվամիջոցների և գեղարվեստական քննադատների ուշադրության կենտրոնում։ 2015 թվականին Օտեմդե Ֆորեստը արժանացել է կերպարվեստի ոլորտում Ջուզեպպե Շակկայի միջազգային մրցանակին։

## Կենսագրություն
Երիտասարդ նկարչուհու ազգականներն են նկարիչ և դիզայներ Լոքվուդ դե Ֆորեստը (1850–1932), նկարիչ Ջորջ դե Ֆորեստ Բրաշը (1855–1941), ինչպես նաև Ռոբերտ Ու. դե Ֆորեստը՝ Նյու Յորքի «Մետրոպոլիտեն» արվեստի թանգարանի նախկին տնօրենը։

Օտեմի ծնողները պատահաբար են նկատել նրա գեղարվեստական կարողությունները։ Նրա հայրը՝ Դագ դե Ֆորեստը, երաժիշտ և կոմպոզիտոր է եղել։ Նա պատմել է, որ մի օր ավտոտնակում աշխատելիս է եղել, երբ այնտեղ հանկարծ ներս է մտել իր հնգամյա դուստրը։ Նա հարցրել է՝ արդյոք կարելի է վերցնել մի կտոր տախտակ և վրձին՝ նկարելու համար։ Երբ որոշ ժամանակ անց հայրը մոտեցաել և տեսել է դստեր նկարը (11×14 սմ չափերով), ապշել է նրա վարպետությամբ և այդ աշխատանքի մեջ նկատել է Մարկ Ռոթկոյի ձեռագիրը։

Նախքան դա, Դագը և նրա կինը՝ դերասանուհի և մոդել Քեթրին Օլսեն դե Ֆորեստը (որը 1990-ականներին հանդես է եկել մի շարք ֆիլմերում և հեռուստաշոուներում), ակնկալում էին, որ իրենց դուստրը ապագայում կզբաղվի երաժշտությամբ։ Հայրը՝ որը սկսած չորս տարեկանից նվագել էր ջութակ, դստեր մեջ նշմարել էր ռիթմի հրաշալի զգացում և իդեալին մոտ երաժշտական լսողություն։ Երեք տարեկանում ծնողները նրան նվիրեցին թմբուկ, իսկ չորս տարեկանում Օտեմի համար սկսվեցին դաշնամուրի դասերը։ Այդ պատճառով Օտեմի առաջին՝ աբստրակտ նկարներին, նրանք սկզբում լուրջ ուշադրություն չդարձրեցին։ Սակայն հետագայում որոշեցին հնարավորություն տալ նրան զբաղվել գեղանկարչությամբ։ Աղջկան նվիրեցին ակրիլային ներկեր, իսկ հետո նա սկսեց աշխատել նաև յուղաներկերով։

Սկզբում Օտեմը նկարել է իրենց ավտոտնակում, ապա՝ իրենց տան հարևանությամբ գտնվող երաժշտական ստուդիայում։ Երեք փոքրիկ նկարներից հետո (որոնցից յուրաքանչյուրի վրա կատարած աշխատանքը տևել էր մի քանի օր), ծնողները սկսեցին նրան նվիրել ավելի մեծ կտավներ։

Երբ Օտեմը դարձավ յոթ տարեկան, ծնողները որոշեցին նրա աշխատանքները ներկայացնել տեղական ցուցահանդեսում։ Արվեստաբանները նրա նկարներում տեսան նմանություններ Ջորջիա Օ’Քիֆի և Վիլլեմ դե Կունինգի աբստրակտ արվեստի, ինչպես նաև Էնդի Ուորհոլի փոփ արտի հետ։ Որոշ քննադատներ նույնիսկ կասկածի տակ են դրել, որ նկարները նրա կողմից են արված եղել՝ պնդելով, թե դրանք ստեղծել են աղջկա ծնողները։ Սակայն Մալիբուի կերպարվեստի փառատոնում Լոս Անջելեսում նրա գործերն ունեցել են մեծ հաջողություն, և դա ծնողներին դրդել է ավելի լուրջ վերաբերվել դստեր հետաքրքրություններին և մտածել ավելի լուրջ գեղարվեստական կրթության մասին։ ԱՄՆ-ում հայտնի արտ-դիլեր Բեն Վալենտին դարձել է Օտեմդե Ֆորեստի մշտական գործակալը։

Երբ Օտեմը ութ տարեկան էր, բրիտանական *[[Daily Mail|«Daily Mail»]]* թերթը նրան անվանել էր «աշխարհի ամենաերիտասարդ կոնցեպտուալ նկարիչը»՝ համեմատելով Սալվադոր Դալիի և Պաբլո Պիկասոյի հետ։ Արդեն 2010 թվականի փետրվարին նրա մի շարք նկարներ վաճառվել էին աճուրդ

ում՝ ընդհանուր 200 000 ԱՄՆ դոլար արժոությամբ։ Շարժը այնքան մեծ է եղել, որ վաճառքի առաջին 16 րոպեների ընթացքում վաճառվել է ավելի քան 100 000 դոլարի աշխատանք, իսկ դրանցից մեկը ձեռք է բերվել 25 000 դոլարով։ Մինչ 2016 թվականի հունիսը նրա ստեղծագործություններից ստացված ընդհանուր գումարը հասել է 7 միլիոն ԱՄՆ դոլարի։

2010 թվականի աճուրդից հետո ամերիկյան հեռուստահաղորդումներից մեկը, որը նվիրված էր ժամանակակից հրաշամանուկներին, նրա մասին պատրաստել է հատուկ ռեպորտաժ։ Օտեմի մասին նյութերը ցուցադրվել են ԱՄՆ-ի տեղական ազգային լրատվական ալիքներում ու հեռուստածրագրերում, այդ թվում *[[NBC]]*-ի հանրահայտ «*The Today Show*»-ում։

Օտեմդե Ֆորեստը համագործակցում է ԱՄՆ նախագահ«Դա մի տեղ է իմ երևակայության մեջ, ուր կարող եմ գնալ։ Դա սենյակ է՝ ամբողջությամբ սպիտակ, դուռ չունեցող, դատարկ։ Միակ բանը, որ այնտեղ կա, ես եմ, իմ աշխատանքներն ու գործիքները։ Եվ վերջ։ Ես ուղղակի մտնում եմ այդ վայր, որտեղ ոչինչ ինձ չի շեղում, և զգում եմ, որ ամբողջությամբ կլանված եմ իմ նկարով… Երբեմն ափսոսում եմ, որ չեմ կարող ապրել իմ սպիտակ սենյակում»։Օտեմը փորձարկել է ոչ ավանդական գործիքներ՝ ստեղծելով նկարելու նորանոր տեխնիկաներ։ Օրինակ՝ նա հողից քաղել է բույսը, թաթախել այն ներկի մեջ և հարվածել կտավին՝ պատկերելով կրակ։ Նա մտածել և կիրառել է մի շարք նորարարական մեթոդներ, ինչպես օրինակ՝ «քամու միջոցով նկարելը», երբ օդային կոմպրեսորը ներկը ցողում է կտավի վրա։

Իր ներշնչումը աղջիկը գտնում է առօրյայի մեջ։ «Իմ ներշնչումն ամենուր է՝ ճանապարհային նշաններից, մթերքի փաթեթավորումներից, մորս ամսագրերից մինչև հեռուստատեսություն», – ասում է նա։ Օտեմը հատկապես սիրում է հին ֆիլմեր, օրինակ՝ «Երգելով անձրևի տակ», ինչպես նաև Չարլի Չապլինի, Մարքս եղբայրների ֆիլմերը, Շերլոք Հոլմսի մասին դասական կինոշարքը (1939–1946 թթ․, Բեյզիլ Ռեթբոունի մասնակցությամբ)։ Ավելի ուշ շրջանի ֆիլմերից նա առանձնացնում է «Տիտանիկ»-ը և «Շերլոք» հեռուստասերիալը՝ Բենեդիկտ Քամբերբեչի գլխավոր դերակատարմամբ։

Հարցազրույցում Օտեմն ասում է․ «Ես ինձ չեմ համարում հրաշամանուկ։ Ես ինձ տեսնում եմ որպես աղջիկ, ոչը սիրում է նկարել և ոչը օրհնված է հնարավորությամբ՝ իր երևակայությունն ու ստեղծագործականությունը կիսելու շատ մարդկանց հետ»։

Օտեմի նկարների չափերն ու ձևաչափերը տարբեր են, բայց նա հատկապես սիրում է աշխատել մեծ կտավների վրա։ Նրա փոքրահասակ լինելու պատճառով դա երկար ժամանակ դժվարություն էր ներկայացնում։ Կտավը հաճախ դրվում էր հատակին, իսկ Օտեմը շարժվում էր դրա շուրջը։ Նրա հասանելիությունն ապահովելու համար կառուցվել էին հատուկ պլատֆորմներ, որոնք անցնում էին կտավի վրայով՝ հնարավորություն տալով աշխատել ցանկացած հատվածի վրա։thumb|«Ամերիկյան գոթիկա», հեղ․՝ Գրանթ Վուդ, 1930|365x365փքսՕտեմի աշխատանքներից մեկը իրենից ներկայացնում է վարիացիա՝ Գրանթ Վուդի հայտնի «Ամերիկյան գոթիկա» նկարի թեմայով։ Վուդի գործում պատկերված են գյուղացի մի տղամարդ ու նրա դուստրը՝ ճարտարապետական գոթիկ ոճով կառուցված տան ֆոնին։ Տղամարդը ձեռքում պահում է խոփ՝ որպես զենք, իսկ աղջկա շրթունքները սեղմված են, մազերը հավաքված։ Նրա աչքերում դժգոհություն կամ բարկություն կա։ Դուստրը հագած է հնացած հագուստ։ Տղամարդու հագուստի կարերը հիշեցնում են ձեռքի խոփը, և նույն ձևը տեսանելի է տան պատուհանների մեջ։ Աղջկա հետևում ծաղկամաններն են՝ խոփանման, իսկ հեռվում՝ եկեղեցու սլացիկ գագաթ։

Այս նկարի կոմպոզիցիան մոտ է 19-րդ դարի վերջին Ամերիկյան լուսանկարների ձևաչափին։ Դեմքերի պուրիտանական սառնությունը հստակ կապված է 1920-ականների եվրոպական «Նոր նյութականություն» ուղղության ռեալիզմի հետ, որի հետ Վուդը ծանոթացել էր Մյունխեն կատարած այցի ժամանակ։

Օտեմի նկարում տղամարդը եղանի փոխարեն բռնում է հսկայական մատիտ։ Նկարը՝ *American Graphic (*), արվել է էնկաուստիկ տեխնիկայով փայտի վրա, երբ աղջիկը 9 տարեկան է եղել։ Այժմ այն գտնվում է դե Ֆորեստների ընտանեկան հավաքածուում։

«Scholastic News»-ի լրագրողին նա ասել է․ «Լիովին տրամաբանական է գաղափարներ ու ոճեր փոխառել, քանի որ նույնիսկ նրանք, ում մենք այսօր դասական նկարիչ ենք համարում, նույնպես փոխառել են իրենցից առաջ եղածներից։ Ես այս նկարը ստեղծել եմ *[[Crayola]]* ընկերության համար և օգտագործել եմ այդ ֆիրմայի մոմե մատիտները՝ հալեցրել և վերածել էնկաուստիկ նյութի։ Վարդագույն մատիտը ներկայացնում է իմ կանացի էությունը և հույսի մի շող»։

Օտեմը այս նկարը դասում է «փոփ-գոթիկա» ոճին։ Նա նշում է, որ իր գաղտնի ցանկությունն է, որ իր ստեղծած կերպարները կարողանան դուրս գալ կտավի սահմաններից և շփվել իրար հետ՝ ինչպես «Գիշերը թանգարանում» ֆիլմում։ Այս դեպքում, ըստ նրա, այս կտավի կերպարների զրուցակիցները պետք է լինեն «Մերիլին տիկնիկը» և «Էլվիս տիկնիկը», որոնք ևս նա պատկերել է այլ նկարի մեջ՝ «Ամերիկյան գրաֆիկա»-ի կերպարների տեսքով։

## Ճանաչում և պարգևներ
Օտեմդե Ֆորեստի անհատական ցուցահանդեսները կայացել են տարբեր հեղինակավոր հաստատություններում․

* 2016 թվականին՝ Բաթլերի Ամերիկյան արվեստի համալսարանում,
* 2017 թվականին՝ Մոնթհեյվենի արվեստի և մշակույթի կենտրոնում, Հենդերսոնվիլ քաղաքում,
* 2012 թվականին՝ Օվկիանոս պատկերասրահում՝ Նյու Ջերսի նահանգի Սթոուն Հարբոր և Ավալոն բնակավայրերում։

2015 թվականին նա հանդես է եկել վարպետության դասով և ներկայացրել է իր նոր աշխատանքը (նկարը նվիրված էր Բոստոնի մարաթոնի ժամանակ տեղի ունեցած պայթյուններին) Բոստոնի *Ritz-Carlton* հյուրանոցում։

Նրա ստեղծագործությունները ներկայացված են նաև Միչիգանի նահանգի *Park West Gallery* պատկերասրահում։

2015 թվականին Օտեմդե Ֆորեստը ստացել է Ջուզեպպե Շակկայի միջազգային մրցանակը կերպարվեստի բնագավառում։ Այդ մրցանակը շնորհվում է այն անձանց, ովքեր կարող են համարվել դրական օրինակ՝ մյուսների համար։

Մրցանակը ստանալու նպատակով աղջիկը այցելել է Վատիկան, որտեղ ներկայացվել է Հռոմի պապ Ֆրանցիսկոսին և ցուցադրել է նրան իր կրոնական թեմայով ստեղծագործությունները։

## Տես նաև
* Այրիս Գրեյս Հելմշոու
* Վանգ Յանի

## Ծանոթագրություններ

## Գրականություն
* 
* 
*